Tekstilet e së ardhmes dhe teknologjia e tyre
Studentë të Kolegjit Institutit të Merilendit ekperimetojnë me tekstile bazuar tek teknologjia
Rrobat që do veshim në të ardhmen do të jenë të ndryshme nga ato që veshim sot. Jo vetëm ndryshe nga ngjyra, stili, apo materiali.. Rrobat tona do të kenë aftësinë të na pakësojnë nivelin e stresit, ose të ndryshojnë ngjyrën sipas dëshirës. Në vazhdim do t’ju njohim me disa shembuj të teknologjisë së avancuar të tekstileve të eksperimentuara nga studentët e Kolegjit të Arteve në Institutin e Merilendit: Kështu, Methju Reding, student në kursin “Wash and Wear Electronics” në Kolegjin e Artit në Institutin e Merilendit, MICA, krijoi këtë fustan nusesh. Ai ka qepur në fustan disa mikrosensorë rezistentë ndaj ujit, të quajtur “Lilypad Arduinos”. Studentja tjetër, në të njëjtin kurs me Methju Reding, Veronika Olsen, u përqëndrua më tepër tek aplikacionet funksionale. Ajo dizenjoi një xhaketë, për të cilën ajo thotë se monitoron nivelin e stresit të personit që e vesh. Një sensor që reagon ndaj lëkurës dhe që lidhet pas mëngës mat përçueshmërinë e gjëndrave të djersës. Artistja Anet Kauenberg është profesore në Departamentin e Fibrave të Kolegjit MICA. Ajo krijoi dy vjet më parë Laboratorin Kërkimor të Tekstileve të Sofistikuara për kombinimin e krijimit tradicional të tekstileve me teknologjinë e shekullit 21. Ideja e studentit tjetër, Tabor Barranti për novacionet e veshjeve në të ardhmen ka të bëjë me materialet që ndryshojnë ngjyrë. Sasha de Konik merret me studimin e fibrave dhe tingujve. Ajo dëshiron të përdorë materiale që përçojnë elektricitetin për krijimin e veshjeve që shoqërohen me muzikë. Studentja Nolla Yuan krijoi një xhaketë lëkure me ndriçim inkandeshent. Ajo thotë se mund ta veshë xhaketën e saj nëpër mbrëmje vallëzimi. Por profesoresha Anet Kauenberg thotë se tekstilet e sofistikuara kanë një numër të madh zbatimesh në praktikë si dhe potencialin për të revolucionarizuar industrinë e modës.